Līga Celma

Līga Celma-Kursiete (dzimusi  Jelgavā) ir latviešu komponiste, diriģente, mūzikas pedagoģe un dziedātāja.

Izglītību ieguvusi Jelgavas 4. vidusskolā (1984—1996) un Jāzepa Vītola Latvijas Mūzikas akadēmijā, kur studējusi mūzikas pedagoģiju (1996—2000, bakalaura grāds) un kompozīciju pie Pētera Plakida (2000—2004, bakalaura grāds, 2006—2007, maģistra grāds). Mācījusies dziedāšanu pie Ainas Bajāres (1997—2003). 2005—2006 studējusi kompozīciju arī Hāgas Karaliskajā konservatorijā pie Hiljusa van Bērgeika (Gilius van Bergeik) un Dānijas Karaliskajā konservatorijā pie Benta Serensena (Bent Sørensen).

Kopš 1997. gada strādā par mūzikas skolotāju un meiteņu kora "Spīgo" diriģenti Jelgavas 4. vidusskolā. Dziedājusi jauniešu korī "Kamēr..." (1997—2001), bijusi grupas "Māsas" vadītāja un soliste (1998—2003), dziedājusi soprāna solo dāņu komponista Gunnera Mellera Pedersena (Gunner Møller Pedersen) baleta uzvedumā "Tauriņu ieleja" (Dānija 2001, 2003). Kopš 2006. gada muzicē urbānā folka grupā "Gosti".

 Apbalvojumi un godalgas 
Saņēmusi Dmitrija Kabaļevska mūzikas skolotāju konkursa galveno balvu "Kristāla roze" (Maskava, 2002), trešo vietu Nacionālo bruņoto spēku Štāba orķestra rīkotajā komponistu oriģinālskaņdarbu konkursā (2003). L. Celmas-Kursietes vadītais meiteņu koris "Spīgo" ieguvis pirmo vietu Pērnavas starptautiskajā koru konkursā (Igaunija, 2004), divas zelta medaļas Tamperes starptautiskajā kora festivālā (Somija, 2005), Grand Prix IX Latvijas Skolu jaunatnes dziesmu un deju svētku koru konkursā (2005), divas zelta kategorijas un skatītāju balvu koru konkursā Tonen2000 (Nīderlande, 2006), galveno balvu Torrevjehas habanēru konkursā jauniešu kategorijā (Spānija, 2007).

Kategorija:Latviešu komponisti
Kategorija:Latviešu diriģenti
Kategorija:Latviešu dziedātāji